<classify> KATIKA kampeni ya ukusanyaji madeni ya miezi minane, Bodi ya Mikopo ya Wanafunzi wa Elimu ya Juu HESLB imekusanya zaidi ya Sh bilioni 120 kutoka kwa wanufaika nchi nzima.Mkurugenzi wa Ukusanyaji Mikopo wa HESLB, Ignatus Oscar alisema jana kuwa bodi ilipanga kukusanya zaidi ya Sh bilioni 180 ifikapo Juni mwaka huu kutoka kwa wanufaika wote wa mikopo ya bodi hiyo.Baada ya kuainisha kampeni nchi nzima ya kuhamasisha waajiri kukata mikopo ya wanufaika, kumekuwa na mwitikio chanya kwa waajiri na waajiriwa, hali ambayo imetufanya mpaka sasa tukusanye zaidi ya Sh bilioni 120. Oscar alisema kwa miaka mitatu iliyopita, bodi imepata mafanikio katika ukusanyaji wa madeni kwa wanufaika ambao mikopo yao imeiva. Alifafanua kuwa kwa mwaka 20162017, HESLB ilikusanya Sh bilioni 116 kukiwa na ongezeko la kiasi kikubwa kutoka Sh bilioni 28 zilizokusanywa kwa mwaka wa fedha 20152016.Kusema ukweli mafanikio haya tunawashukuru sana wenzetu Mamlaka ya Vitambulisho vya Taifa NIDA, Mamlaka ya Mapato Tanzania TRA na Mfuko wa Hifadhi ya Jamii NSSF kwa kusaidia kuwatambua wanufaika walioko kwenye sekta isiyo rasmi, alisema Oscar.Alisema mbali na changamoto ya kuwatambua wanufaika wa miaka ya nyuma, lakini bado baadhi ya wanufaika wanaona mikopo iliyotolewa na bodi kama ruzuku na si mkopo, hivyo kuweka kipaumbele kulipa kwenye taasisi za fedha walizokopa badala ya mikopo wa HESLB. Bodi imekuwa ikitoa mikopo kwa wanafunzi ili kuwawezesha kupata elimu yao, hivyo wana wajibu wa kulipa mkopo huo baada ya kumaliza masomo yao mara baada ya muda wa uangalizi kuisha, alisema.Aidha, alisema hakuna namna ambako mnufaika wa mikopo ya elimu ya juu atakwepa kulipa mkopo wake. Alisisitiza kwa yeyote ambaye hajaanza kulipa mkopo wake kuanza kufanya hivyo haraka iwezekanavyo. Pia alifafanua kuwa gharama za mkopo zinazolipwa na mnufaika wa HESLB sio riba, bali ni fedha zinazolipa thamani ya fedha zilizokopwa.Mkurugenzi Msaidizi wa Urejeshaji Mikopo wa HESLB, Fidelis Joseph alisema bodi imeanza kutumia mfumo wa Malipo Mtandao GePG katika kulipia mikopo, hivyo wanufaika wanaweza kutumia simu zao za kiganjani kulipa madeni yao kupitia mfumo huo. Kwa sasa hakuna haja kwa wanufaika wa mikopo ya Bodi kwenda benki kufanya malipo ya mkopo wao, wanachotakiwa kufanya ni kupata namna maalumu control number kutoka HESLB na kufanya malipo yao, alisema Joseph.  <topic>: kitaifa 